【拉阿魯哇語】 高中學生組 編號 1 號  
sia’ʉ’ʉraisa

siriatʉnalʉna, ihlaisa pualisʉhla sitakuamia, ucaniika kuacahliaku malitʉnʉlʉ.

mangusipiaku maru miacaciacihli pihlingina, aariaari ina’ana takulangʉlangʉ taku’i’iarʉ, aariaari pasapulatʉ, ucaniika kuakutalaku talakakukua. aariaari hlipahlivingikuna, aanʉ uuru hla camaina, ngasa hliuvura? mairahlu ina’ana. ucaniika kuakuacahlia manaʉ. hlitakulangʉlangʉaisa avavu uuru hla camai, kuucani kualiatʉnʉlʉ, karʉkʉhlʉmana puatakuliacʉ aanʉ, kunakuatʉhlʉngʉ, masasahli rahlʉngʉ taucu’u ina’ana, musa tumalʉlʉvʉ ina’ana rumurumu ’ʉcʉrʉ.

ulavaisa macahliacuaku, kani’i ina’ana macuisa masangusipa. kana’a ihlaisa kuasapuaʉ ucani ari. ari kana’a, aracarimicua ina’ana, hlimatasa’ai tatara kuacʉka. ihlakucua takuakucu ta’iara salia, pu’a hlatʉngʉ, avavu uuru, hlumavu, hlumamusu sasaruana, hlitakumiana tamuucu mipulatʉ. atʉhlʉngʉ hlitakimia ina’ana, ulavaisa macahliacuaku hlipasalangʉlangʉ, macahlia hliaparapihla ihlakua ina’a, marapihli ihlaku. kani’i, takuliacʉa tikiku maci micikiri ihlaku. ahliki’ai mʉmʉa angahli ihlakuna atʉahlʉ siacakaiku hla masasangarʉ, tuahlʉ mʉmʉa uvuruisana siacalai.

marua cucu’u amihla “ hlivuraisa ihlau ina’ana, ma siangupauna kuautuahlʉ pirakucuisana. ” marahlu kani’ina, manikia pakarangatikiiu uvuraisana, hlamairahlu kupataingalʉ hlivuraisa siacalaia. maniki aunanaia avurikiuisana, ta’iaraisaka inaku, piratumuhlu ihlaku ina’ana. macuaku marakaka ia, ngahlaisa ma patikiku apasamanganʉ ihlaku? maci takulaicʉ tikiku ia, ngahlaisa ma patikiku tumahlisasangalʉ ihlaku? macuaku pausakʉsakiri ia, ngahlaisa ma patikiku kiahlahlahlamu ihlaku? macuaku macarʉmʉ ia, ngahlaisa ma patikiku miasasara ihlaku? ihlaisa ihlau inaku. maru ucani sipimia mavacangʉ, siacalaia ina’a ia sihlangʉ, maru ahla masarʉmʉana tumacacurunukia masunguli. siacalaia ina’ana ausi matahlisau sahlumu, siacalaiana ausi mapuhli.

“ ngahlaisa ami maini siacalaiana kutuahlʉ uvura siacalaia ina’a. ” kainu, ulavaisa macahlia mamaini ahlaina. cucuari, manaʉ siacalaia ina’ana, marapihli siacalaia ina’a tuahlʉ mʉmʉa macahlia siriatʉnʉla, umaru sukuatitipa malʉtʉnʉlʉ ihlau―tam takualangʉlangʉ inaku.

【拉阿魯哇語】 高中學生組 編號 1 號  
感恩

我從不懂得感恩。

我生活在一個單親家庭裡，媽媽每天辛苦地工作，可我從不在乎。我的一切皆為母親給予，我卻不曾感激。我從不曾體會媽媽的辛苦！

現在，我終於懂母親是多麼神聖的存在！有一天，媽媽臥病在床。我不得不包攬起一切家務，一天下來，十分疲累。想到媽媽每日重複做這樣的家務，才終於體會到母親的辛苦、感受到母親對我付出的愛。這時，我害怕媽媽突然離我而去，我希望她能從我這得到安慰與快樂。

有人說：「母親給予你的，你一生也還不了。」這是當然的，但即使比不上她給我的萬分之一，我也要給，因為她是我的母親啊！在我失敗時，是誰鼓勵我？在我難過時，是誰安慰我？在我驕傲自滿時，是誰警告我？在我生病時，是誰守著我？是您呀，我的母親！

有句話說得好，母愛是陽光，讓你的心靈感到溫暖如春；母愛是清泉，讓你的情感即使蒙上風塵仍然純潔明淨。「誰言寸草心，報得三春暉。」今後，我將會在珍惜母愛，學會用行動回報您！