【恆春阿美語】 高中學生組 編號 3 號

Ngoden ko malitengay

I ’a:yaw ira ko tadamalite: ngay to a fa’inayan, maapoh to ko mata nira, o tangila sa cowa to pakahapinang mitengil, o toros cakatomerep mimamirmir, ano komaen awaay ko ’icel no kamay mitatoy to kaysing, rasras sa ko kakaenen i eto, mikohaw sa yasyas sa a mataktak ko kohaw. Macera’ to ko wawa ato kadafo nira minengneng, cowa to kakahi malacafay mitaheka, pafeli han nangra to kapowa a kaysing to hamira a sakakomaen, paro han nangra ko miming a dateng ato holo to kakaenen nira. Ta: dama’iwil ko faloco’ nira, lowis sa ko losa’ nira misi’ayaw minengneng tora kakaenen i taheka.

Ira ko cecay a romi’ad, mirmir sa ko kamay nira, cowa to pakametmet to kaysing, tefad sato a ma’ari! kapoi’ han no kadafo ningra to kaadadaan a sowal, terep sato a mi’ocekoy koya malitengay. Ya mi’aca to kaemeday no kilang a kaysing cangra to sakakomaen noya malitengay. Ira ko cecay a romi’ad, mitaheka a komaen kona mararamoday, oni sa malitengay, maro’ itira i tadimocukan to mimingay a ’axenan ’ocekoy sa a komaen i tadimokokan.

Ira ko wawa nangra to sepatay ho ko mihecaan misalamaay itira, alaen noya wawa koya ma’ariay a kaysing patatongotongod. “ mimanay kiso? ” han noya mararamoday a milicay! “ patatongotongoden no mako a miringat kona ma’ariay a kaysing, ano hacowaay to i, o sapakaysing ako tamowanan ano komaen ”. matengil nona mararamoday ko sowal nona wawa i, sasi’aya’ayaw sa mananengneng a tatosa cangra. Itiya tilipa’elal to ko faloco’ nangra! Mahecad matengilay ko soni no fitili’, ce:kok sa a tomangic! Tangsol kiting han to nangra koya malitengay paaro’ a malacafay mitaheka. Nanitiya ano komaen koya malitengay, marasras ko kakaenencowa to ka sowalen noya mararamoday.

I ’a:yaw pasowal ko malitengay tamiyanan, sowal sa! “ kamo o wawa wawa kafana’ kamo mingodo to malitengay, midoedo to limo’ot no malitengay, nga’ malemed ko ’orip namo ”. O nano katinakoan no malitengay i rakat no ’orip nangra konini, o mapalimo’otay a mapakafana’ to samaanen midipot ko wawa wawa, saka padadotocen nangra ko taneng to nano litengan. Tada o kakalimelaan ko wayway nangra, anoca pidoedo kita to limo’ot ato sapakafana’ no malitengay i. Ano hacowaay to mapacekos ko faloco’ no mita.

【恆春阿美語】 高中學生組 編號 3 號

敬老

有位非常老的男子，眼睛老花，耳朵聽不清楚，膝蓋不停的抖動，坐在桌上用餐，經常無法緊握著餐具，飯菜掉落桌上，喝湯也會湯汁溢出，孩子和媳婦嫌棄與他同桌吃飯，給他瓦製的碗，將飯菜倒給他吃，食物經常不足而吃不飽。有天，他的手一直顫抖，無法握著碗，碗破掉，被媳婦斥責，他只能安靜的低頭，不說話！夫妻給他木製碗讓他用來吃飯。

有天，夫妻倆坐在餐桌吃飯，老人家在邊邊角落用餐，他們四歲的小孩在地上玩耍，拿著破碎的碗拼裝著。

「你在做什麼？」夫妻問他。「我要把破碎的碗黏起來，將來給你們吃飯。」夫妻聽到，震驚了起來！立刻牽著老人家的手，往餐桌吃飯。從那時起，仍然有飯菜掉下，湯汁溢出，但那對夫妻再也不罵老人。

長輩曾敬愛受教於他們的老者，也被勸誡過，被教導如何照顧後代，他們繼承先祖的智慧，受上蒼的祝福，言行舉止非常寶貴，如果我們不聽、不遵行，將來會後悔。