【拉阿魯哇語】 高中學生組 編號 4 號  
tam siasasangara taluamacicia

aucaucani ari taluamaciciana, rianʉ siasasangara angatʉ. siasasangara kana’ana, kupa takua’alivatana, ihlaisa muarahlua.

aariaari maivʉvʉrʉnga, uka’a ina’a pialʉmʉlʉmʉlʉmʉ makuvau, uka’acu mʉmʉa vahliungu pakiaturua, tamuucuaku pi pasamia matasa’ai taarʉ pausasaliri. kupi tʉkʉtʉkʉa taramuarʉ pasaʉrʉkʉcʉ, kuuruahlʉ parucarucakʉ pakiaturua. takacicihli takʉmʉ’au ia usiacu pakiaturuana. ihlaisa’ai hlicalivaku mʉlʉngʉsʉ siangusipa umiiapʉna, mataingalʉ mavacangʉkia ucani vʉrʉnganʉ, ihlaisa matalakiahlʉ tʉkʉtʉkʉa.

miungu kʉlʉpʉngʉ kumamahlipapu, tam macicia tahliariana, ma hlisahlikua sasaruanana rumahlaʉ. makihluhlu papiaini tukucu, kiʉlʉsʉ mahlukua patʉkʉ lakua pasaulaula’ʉ. marumiamu ramucu marakauru sahlumu, pukua tihla’ahlʉisa tukucu, kani’i parikakua naania vahliungu hlipacaca, kana’a vahliungu hlipacacana, ihlaisa mavacangʉ vahliungu hlipacaca ma kani’i sasaruana.

akuisa pasalʉpʉngʉ pasaulaula’ʉ rumahlaʉ, maruamu kalahlapa kiu’u tupuru, pasaʉlʉsʉ pi sipakakarikari pi sipacaca, tamuucu mavacangʉ pasamiaisa. umusahlʉ rumahlaʉ, patasuuru aramainia usahlʉ ia, kutarakakukua hliarucarucakʉa hlamama, mahlava saungana, maru matarʉngʉrʉngʉ uamiana musasala, maricataisa marimucucu mavacangʉ varatʉ. kiariari pasakʉrʉkʉrʉ musa umiiapʉ arakukacu mʉmʉa. maru maci aihla saungana, tumapara tararʉngʉrʉ tihla’ahlʉkia, mʉlʉmʉlʉmʉ pi mavacangʉ tacacuruna.

milʉpʉngicu rumahlaʉ, tupuru hlipatuvuia ta’ʉhla, talalʉngʉsʉ kumita langica valahlʉvahlʉ. kʉlʉpʉngʉ kumamahlipaou rumahlaʉ, patapuahlicua tahliaria, tamuucu mavacangʉ kamakita, umarumia kani’i pasamiana, tupuruaku ahliacuvungaku tʉnauna, ausi siruamia kiariari tʉnau. maritara’ʉhla siasasangara taluamaciciana, uvura ihlaku sialatalakiahla hla siasasangara. mavacangʉa tahliarianasumahlikua acacacihli masasangarʉ cucu’u. tuahlʉa acancancihli cucu’una, masasangarʉ ma kani’i mavacangʉ langicana mangisipi.

【拉阿魯哇語】 高中學生組 編號 4 號  
快樂無限暑假

暑假的每一天都開心地不可言喻，那種興奮不是一片刻的流動，而是永久的存留。

每天早晨，沒有了媽媽急促的催叫聲，沒有了鬧鐘聲，我毫無拘束地在夢中暢遊著，不用擔心遲到、老師的訓斥。當醒來時，看看鬧鐘已經九點多了，也許這是我近來最舒服的一夜。

中午，當太陽火辣辣地照耀著大地的時候，約出幾個非常要好的朋友一起來到的水池邊嬉戲，也許這時的笑聲，是世上最快樂純真無暇的笑聲。

當嬉戲完後，我們便坐在松樹下面有說有笑。下雨時，就帶上雨傘，走在濕潤的小路上，大口大口呼吸著新鮮的空氣，昔日上學的緊張與繁重，便一掃而光。有時還將雨傘收起，讓自己受著小雨的滋潤，頓時一種莫名奇妙的清爽便迎上心頭。

雨後，看著天邊那道神奇而美麗的彩虹。下午，夕陽斜照，溫柔而美麗，借著這無聊的時光，便無拘無束地在網中遨遊。享受快樂而又幸福的暑假，給我帶來了無限的輕鬆，太陽照射著我們每一個快樂的人。