【萬山魯凱語】 國中學生組 編號 4 號

siyasingi takahodhangenga

omiki siyasingi takahodhange-nga ’ina valrevalre’ae, i’amele ikiha ’adhinginga ’amici-ni, mani ’eehe takake’ecenge tavalanga’ae-ni ’ina takavotokolo pihingi, mani pala’a li’ange-ni takaleheme, omi’a soko taka’aleke’eke.

lo kalalrapa’ae, oedhengine koli’i tadhangedhange ’iinai toalrainga soko, pa’aovilrili ’anosaheea olrilri maateleke, madhalamenga iki talrilrie ’osahiyo ’inalo aolrolai, molekatengai ta’osahiyae-lini, mani oa iki ’apece ’otalo ’ina ’angato.

omiki lo ve’eve’eve’e-dha, mani ’anopaapapalra ve’eve’e-dha ’odholri dhona taka’aleke’eke li’ange, patoalraalra aalrame kapa-hanaanae cececaca miya ’iya’iyase, lrokedhakedhale. tevelengae-ni aalrame ’a lrahalre-ni siyasingi, ta’osahisahiyae-ni aolrolai ’a alevee-ni siyasingi.

omiki takaeaea menanae, mani ve’eve’eve’e lrivate, cengele-lrao talredhelredhe li’ange, lipalipahe ona akoli’i-n-ine, apakacokai miya ’ina “ ’akosaaeni ka taadhiya’e, okaoodho ka taoanamao’ilape ti’a ’ina mataadhi’i ’angato, alakaai madhalamine moa iki ’ina omale ’inalo aalrame ”.

ona asiyalalra-ni vaha-ni ve’eve’e ’ina aalrame ta-iki ’angato, mahavehavehe miya ’ina, “ iya’e, iya’e, kini tovolriengaai taiki pihingi-ni ’angato la kadhao li’ange-ni, vaa’-imite takalrapalrapa’a mataadhi’i dha’ane ”.

iiki takaeaea aalrame mani iya ’ina “ madhalame-lrao siyalalra aolrolai ta’osahiyo ma’omao iki ailrie. lani kiiki ’ina ailrie… ”.

“ cevanana ” apakacokai iki tangoto’-ine vaha-ni aalrame, kakamamai-ni li’ange-ni siyasingi ta’aovaovaha. “ icongoonga-nomi tatoelael-iyae, oha’eve la kahimohae-nomi ana ’amici tai’amele iki ’adhingi-ni dha’edha’ee ”. lani kikamamai tavaa’imite ’iyobongo, amaa-ta kama-dhoolro lredhelredhe?

ona asiyalalra-ni vaha-ni ’angato la li’ange ’ina tiki dha’edha’ee ’amici, mani ka’omao-nga totaadhi’i ’iidheme-ni.

【萬山魯凱語】 國中學生組 編號 4 號

老榕樹

路邊有一棵老榕樹。他的根深埋在地底，粗壯的樹幹伸出有力的臂膀，把濃濃密密的樹葉撐開，像一把綠色的大傘。

夏天裡，這把大傘擋住了火熱的陽光，留下一片涼爽的綠蔭。榕樹上是鳥兒們的天堂，榕樹下是孩子們的樂園。

和風輕輕吹過，看見榕樹青翠的葉片，在陽光下閃閃發光，忍不住說：「好美的綠葉啊！這附近再也找不著這麼美的大樹了，難怪鳥兒們喜歡到這裡來唱歌」。

樹上的鳥兒聽見了和風的話，高興的說：「是啊，是啊！幸好有樹枝和一大片綠葉，給了我們一個溫暖舒服的家。」

一隻小鳥接著說：「我喜歡聽小朋友在樹蔭下遊戲的笑聲，要是沒有這一片綠蔭……」

「等一等！」忽然有一個聲音打斷了小鳥的話，原來是榕樹的葉子說話了。

「謝謝你們的讚美，但是大家不要忘記深深埋在地底下的樹根哪！要不是他給我們養分，我們哪能長得這麼青翠呢？」，樹根在地底下聽見了樹葉的話，欣慰的笑了。