【巒群布農語】 國小學生組 編號 4 號

Sinap i luhum a Biung

Ma-aq dau tu qabasdengaz ang a, hineza dau ka mapakadedaz tu tastupakatuszang, heza tu tatini ka kanahipun ingtaa tu uvaz-aznanaz. Patinganan nai ta tu Biung, nanu tu mopa ta sia Bununtuza ka ispatingangan, ma-aq a tinustangusan tu uvaz-aznanaz a asa tu ispatinahaan qudasnanaz matingaan.

Heza tu tastuqani-an, tindankul a Biung haan bukzavdengaz. Saduu tu mopin heza ka kingangaus istaa tindankul. Miliskin a Biung tu, mataliskang saak a, mavia kis samanqa saduu ki idadaza haan dihanin luhum tu, kingangaus zaku-an i? Mililiskin naip a ni-i in maqtu sisasaa, makanmanqa naip tinmamangmang tupa ki idadaza haan dihanin tu luhum tu, luhum, tanam ata pentataip tu, simaq ata ka mastaan mataliskang?

Tonadiip in a qani-an tu na pentataip, miliskin a Biung tu, aih, na pinve-uk asu. Tisqa kalinluvluv, tupa Biung tu, ma-aq is panduu in a luvluv a, na kitngaa in ata pentataip. Ma-aq tu kitngaa in pentataip a, tuza tu Biung a kingangaus.

Mututusbut a Biung tindankul, tonahaan in haul bukzavdengaz, samanqa saduu tu iskatanhiku ang a luhum, kamingmiing maqenan miliskin tu, maqtu qo saak pinve-un tu? Nanu tu na zaku ka mapinvai! mopa ta nepa kamingmiing manahip miliskin haan is-aang a, ea haa! Heza qan a haan tanangaus batu ka pantustusan i Biung a, panbesuqaz naip haan nastu dalaq.

Ni-i naip niapniap tu samuq is tonquvali in, samanqa ka Biung saduu ki diqanin a, mavia tu minmopa ti ki, tupa itanhiku zaku-an a luhum i? Mavia lopa ko tu itanangaus in zaku-an i? Masalaqit a Biung tupa ki luhum tu, luhum, na pinve-uk asu unis in!

Matingna ka Biung matinmananu tindankul, lusqa tu ma-aq is samanqa naip a, saduu tu sidahda-un naip i luhum, sanavaiq naip masinap a, nanu tu ni-i tu usinapan. Mavia saak tu ni-i tu maqtu usinapan i? Zaku nopa ka mastaan mataliskang qe! Madikla sia Biung a is-aang, makan-epzaq haan nastu dalaq tatangis.

I-ita in nepa minqansiap tu, samuq is heza-an ata amin bunun i pes-upa-an, ka-a tu kas-aang tu mateklas in matamasaz in. Ni-i tu sia simaq mapinvai simaq pinve-un, ma-aq haan nastu dalaq ti ka mastaan kadimanun a, sia kis sinisnis ni-i tu mapakunivkuniv, minma-aq mapakunivkuniv i ni-i tu tupa tu makanmapinvai ata soqabasqabas.

【巒群布農語】 國小學生組 編號 4 號

追白雲的Biung

有個小孩叫Biung。

Biung在部落裡跑步最快，連動物都無法在他的面前順利逃脫。Biung認為，他是世界上最會跑步的人。

有天Biung發現一個白雲永遠跑在他的前面，他越想越不甘心，便對白雲挑戰。

終於到了比賽的日子，不管如何拼命的追拼命的跑，都會發現白雲領先，不管再怎麼追也追上。

他終於知道，每人都有極限，不要自以為聰明有能力，重點不是誰贏誰輸，人在自然面前應該謙卑。