【郡群布農語】 國中學生組 編號 3 號  
masamu mapataz mas haipis

taskun a Anuu mas tama kusian huma, usaduan a Anuu isian itanangau tu dakus hai aiza hazam, madanghas a ngulus siin bantas, haitu matahdung a isaicia lutbu. Paha kamingmiing a saia tu nakudiip makupacingku manah.

“ namapikuas!” cisha aiza a sing-av maszang mas cipciah tu busul tu nataibulah mas tangia, at makataihcingun a isaicia tangia, paha panlunghu a Anuu sadu mas tama tu mikua bin i.

Haungunun a Anuu mas tamacia tu, mazavaas namanah mas haipiscia i? antalam a Anuu tu, maviaik tu nii tu mahtu manah mas haipiscia i? matusuhdung a tama tuhu mas Anuucia tu, nii tu kaazsu nii tu mahtu manah mas haipis. Masamu amin a Bunun manah mas haipistan. aupa tmananuun a haipisan tu hazamsial.

Katan mais pismaduh, pis-acipul siin masuaz vaivivaivi tu sinsusuaz hai, supah a ivutaz kudiip namaun mas imita tu sinsusuaz, supah a hahapis kudiip namapinkulaaz mas sinsusuaz, haitu katsian a haipisan sian humacia, mamaun mas ivutaz, mindangaz mas mita saipuk mas sinsusuaz, paha makuang mais mapataz mas haipistan.

Haipisan amin hai itu Dihain sinkalun tu namapibauszang mas dalahcin tu mininghumis. mais minaun a naia mas vaivivaivi tu iktuus siin supah tu auksa, at utakiun naicia maisinin sian duma tu dalah, aspulun a iktuusan, aspulun amin a auksaan, mahtu tupaun tu mindangaz mas mita masuaz. paha asa tu mapisial mas haipistan.

Aizang tasa hansiap, asa katan Bunun tu maldidipp mas saitan tu pailungkaduan. Masa habasdaingazang tu laning-avan a dalahan, cis-uni tu macinvavaa amin a bunun tungkadang sian ludun, haitu uka tu tacini minadas mas patus at uka sapuz. haitu haipistan mindangaz mas imita Bunun tu mailintangus kudiip kilim mas sapuz at dasun isaiv mas mastatala tuBunun. isian madas sapuz tu daan hai, misdanghas a isaicia ngulus, misdanghas a isaicia bantas, musasu mistahdung a isaicia manauaz huspil, sia atukalakinun i, kislausan a buthul at misnuas a minasling sing-av.

Tudaukdauk a tama at tu-anak tu, maupacia a haipis mindangaz mas mita tu Bunun, masaiv mas sapuz, mahtu tupaun tu saicia a mapital-ia mas Bunun, asa katan tu haiap masaumbaas.

Masa utazaan a Anuu mas itutama sintudadauk tu haling hai, cinsuhdung amin tu-anak tu, naniinik matushung mas haipis.

【郡群布農語】 國中學生組 編號 3 號  
不能射殺haipis鳥

Anuu跟父親去耕地，看到前面樟樹有鳥的影子，就拿著彈弓準備去射。

「你要幹什麼！」一種類似槍爆聲如貫穿耳膜。於是他停下賴，疑惑的看著父親。

父親生氣說：「你為什麼要去射haipis鳥呢？」Anuu回答說：「我為什麼不能？」父親低者頭說：「不是只有你不能射殺haipis鳥，整個布農族都忌諱射殺。」

我們種小米、種玉米等作物，會有很多蟲吃壞作物。haipis鳥會幫我們抓蟲、照顧農作物，所以，禁止射殺haipis鳥。

haipis鳥也是上天派的使者，要讓大地欣欣向榮。當haipis吃了植物的種子，到別的地方排出來，這些種子發芽了，也幫大地播種，對大地有益，所以要好好對待。

我們布農族一定要知道這段歷史。以前洪水時期，大家急著逃難，沒有帶火種，無法生火。是haipis帶來火種而燒紅了嘴與腳、燒黑了羽毛、燒壞了喉嚨，喪失美妙的歌喉。

父親小聲且自言自語，haipis鳥幫人類很大，帶了火種，是牠讓布農族強盛，我們應該回饋。

聽到父親口述，Anuu低著頭想，不會再欺負haipis鳥了。