【雅美語】 高中學生組 編號 4 號

manngaran

no misinmo o malavayo a tao do pongso am, sino ji akeza no keyan no kanen so aspa. macitapil do inawan. no mawaza rana o mavakes am, mikala o mahakey so karyos no mavakes na. mavakes, no ji ningaranan pa o anak am. no nimian do vahey rana o mawaza ka ngaran da do kekey am, ori ikavos no vazey no karyos rana.

no amiyan rana do sanggi o mavakes am, si kekey pa o ngaran no anak da. ikadowa na arow am, manngaran sira asa ka vahey. do apnezak am, miyayayob ka piovaovey no mahakey a mirarey ya mitatawey a mangey do atmod. makaranes rana do atmod am, patozaen na no rarey na ipangan o atmod do tatawey na. pakavehvarsen o atmod do tatawey, ka pakapiya omalam a moli do vahey.

makaranes rana do vahey da am, sapopoen no mavakes na o anak da, pasazapen da o oo no anak da do dadan no arow. ka tahem da so tanoro no lima da do atom. a omngaran do anak da.

“ ya ko imo saboin so toktok a, ma ka pintek ka, a mazaza so ovan, a makeket do karawan. ngaran mo am Si Mazaong. ”

teyka da na ngaranan o anak da am, o mahakey am mangey mamagot so miopi a sosoli, kanen no mavakes na pangtektehan ka no kanen no karyos na tangdan. teyka da na lapoyan o madengdeng a sosoli am, koman rana o mavakes na a kano karyos na. no amya so manok, kois a kano kagling am, pamilian da so parapaen da do kanen da. no abo am, among o ipaned da so kanen da. iariarilow na so mavakes na nimiyan do sanggi, a kano isnesnek da so karyos da. ikatlo na arow am, mangey mannga o mavakes do ora da. ikapito na arow am, akowan so ararow rana miveyvazey o mavakes.

no kanem ano ji kapito a vehan o anak da am. zakan da o anak da, abnek da o kasaing no ngaran no anak da. no mahakey o anak da am, pazakan da so nizpi no ipon, no mavakes o anak da am, pazakan da so olo, ka pi tahed da sya. teyka da na ngaranan o anak da am, toyotoyonen da na.

no kabnekan o anak da am, pacikangaranan no niapoan na, no ngaran na si Manzaong am, ama na am mingaran syamen Mazaong, ina na am mingaran sinan Mazaong.

【雅美語】 高中學生組 編號 4 號

命名

嬰兒生下後，沒命名的稱「si‧kekey」。隔天，要舉行「命名」儀式。父親會盛裝、掛金項錬，提禮刀和半圓形的椰子殼，步行至泉水處，用禮刀引水至椰殼內，再走回家中。

到家後，請妻子抱嬰兒，頭頂朝東方。同時用食指沾水，說出命名的祈禱文。

先生再到鄰近部落的芋頭田，取妻食用的芋頭。要選擇最好的，象徵嬰兒能一樣健壯，再帶回家烹煮。分給妻子和產婆食用，如家中有牲畜，則會殺來吃，如無則配魚乾，慰勞妻子辛勞，也感謝產婆。第三天，產婦到附近的芋田採新芋，一星期後就恢復日常工作。

直到六、七個月，能坐時再取副名。頸上戴項鍊，男的掛鎳幣或銅錢，女的掛上瑪瑙，腰間綁繩子。取完名後，祝福孩子平安長大。

若是長子、長女或長孫，新科長輩在命名後，名字亦將改變。父改「syamen‧mazaong」；母改「sinan‧mazaong」；祖父母與外祖父母名改「syapen‧mazaong」；如曾祖父母尚健在，名改「sypen‧kotan」；如高祖父母尚健在，名改「si‧legey」。一生所使用的名字，代表身份轉換。