【萬山魯凱語】 國小學生組 編號 4 號  
lamolaini ta’alikiaeta ’oponoho

’inai omia ana lo moadha olopo ’a omooa ta’olrolidha iki. mani pi’a ’ina’i “kani kapa’eengeni madhalame ta’olrota, kai laa poa todha’ane” ia. mani poa todha’ane. tomaao madho’a laalake ’avai la ’aolai. mani ia ’ina “ka pikoata? lamo okaodhomita, kaolripimita, oaini ’acakelae ’i laalaketa?” ia omiilidhe. la makapilingadha caili mani poa pa’acakelae laalakelidha, ila ’apoocaonga dhoonai. mani akaalolohongai dhonalo ’a mamaidhainga lalakelidha.

kapatololo reea ’i lraodho. “kani aangai anai? loa moa cengele.” iidhe aidhanga. mani dhaace moa cengele “baa! ocao la ’apo’iiko.” mani ’oilri moa dha’anelidha, mani akeaketena omi’a anai. mani pa’olilio mia ’ina “kai poa tovaa.” olo oha’adha latavelengae dhona’i vecenge ’i madho, kaparanaanae ’ipoto’ai madhao taleke. ’apakatolrolo “mooe ’i malramalra” ia. mani oa malramalra.

maava’i makakiakiaiki lroongolae cokolo toloholrae. “’aa! ’aina api’ae’o ana ivoko, imia! naopi’imia’e.” mani iidhe. mani alra teketekilidhe ’ikolidha.

dhonai vilrilaenga mani kaava’inga ta’aliki valrisanae tavalrangae ’i ’ava’alie calraelrahe. mani kasakavalraenga dhona maoaoanga ’acakelae. lo siriridha dhoonai o’i a’olalai mani ’aela todha’ane. kai la takapangale a’olalai dhoonai, mani papicongo picongo picongo todha’anae. mani kadhaonga dha’ane masakavalraenga.

mani kavalro ’ina ’oponoho ta’asanga leleve. “pikoata ivoko ’ina’i? lamo ka’etemita, loa poa paolodho ona ove’ekenomi latavelelengae.” mani paolodho ove’ekelidha mani ’oilri. mani “loa poa lakadhaalae ove’ekenomi!” ona ove’ekelidha lakadhaalae ’italroolro calringaedha, mani poidhe paolodho. mani voake ’ina’i tamangoto’ae pavalriloe cavalriloe. mani odhipimita ’oponoho.

【萬山魯凱語】 國小學生組 編號 4 號  
咱們萬山的來源傳說

傳說，一位男子去打獵，狗一直待坐在原地。他想：「狗怎麼一直喜歡膩在這？乾脆在這蓋房子吧！」就在這裡建屋。之後，突然有了兩個孩子，一男一女。他擔心家族會滅亡，所以幾年後就讓這對兒女結婚了。漸漸地，這地區的人口就多了起來。

某天，部落下方冒出炊煙，他讓老么去探查看看，老么發現竟然是長著尾巴的人！回去與家人們商量後決定，邀請他們們來喝酒！

長著尾巴的人們來到後，這些人紛紛跳到儲量桶上坐著。主人見狀便說：「啊！兄弟你別這麼做，來！我幫你。」於是就剁掉他身上的尾巴。

陸續有從Valrisanae、’Ava’alie、Calraelrahe等地聚集而來的人。慢慢形成一個聚落，互相通婚。

後來發生洪水淹到Leleve。Latavelengae家的豬隻無法衝破洪水，改由Lakadhaalae家的豬隻戴上飾品後，隨即衝破洪水就了萬山人們。