【茂林魯凱語】 國中學生組 編號 2 號

kename ka sterese

kename ka sterese, singsi name mopungu tɨtɨlrɨ oruni kiaké nema. Sululetaname ka. sitalese iptapedrenge bicilringi, si ina iké dra ku takepara nemadepe madelame élelernge. olranga na nikai ki singsi sakuranga. iké na ico amara suepe mua cukuyé gare thɨné, iké na ulritipi sulate pétha tihikoki pithirithiribi, sukura na élelernge. iku hancio name ka ilrigu kutumé yiadra. cngle dria ku sterese name, sukuré dra madadengace.

iké ku nikai tatédra yikani sing si name, ki kocioséngsé longké biling tava cngcngle, liké na pathilithili bi apéthadra sulate na hikoki supka kénga ku orudra. ki kocioséngsé ka sakura marekeme, pacimonga ngingiecɨ. Subaletenga kename cngle nakuni mia mrekeme, ku gakko lesalia mbalete cngle.

skamisienenga ku miɨrɨpkaré nema 「nanga」 liya nema ngurubua mua tulucubunga gare. Ku sterese name laptangesengesa gia gulung ne mua avétha téka keraré gare. kename ka iké tulucu bunga dra gakko name ku sétonga buburu nema ki kocioséngsé musoba ka, mungépela musadra itɨmainia mia. musilikianga kené ngépela, mragi kecangane pingcɨge sulusulu te. iku nitumé na yienenga mragi yiani mwa ku tévelake mw aka mra singiaro iyenenga ka mragi técave namu, alrigua mu na sulate ka iké ku si bé mu tékamu buala sékai.

susi liké kené mua na yienenga, kename ngépela mragi ku sarkikénema, asulusuluta nema ku skargidra ulri ba tɨnga dru ma na sulriene, Amani ku maraginga ku gakko nema ka sulriene. kumidra yiukanila ki singsi ka tédra na malilivi mdadangece, mongé na nika nila ki singsi angikemani cngle isisipi sulate, milringi mia dodo singsia na. sakura kɨkɨ nga madelame kené nga, ku stereseli si ku leséli sakura kɨkɨ na margi ku plengli si dulru saterese, takdrɨ ngé ni ki kocioséngsé. Si singsi name songkéni nupuatania yianema, iké ku tumanema sukura mdadangce. Ibicici lringi ka Amani kemani buburu nema pingcege pitikecenge.

【茂林魯凱語】 國中學生組 編號 2 號

我們那一班

我們班是品行不佳、功課不好的一班，也是讓校長、老師頭痛的一班。上課時，我們不專心，還會看漫畫和課外書。測驗時傳字條作弊，趁老師不注意時交換考卷作答。老師不在時，有些人拿掃帚自彈自唱，有些人折紙飛機丟來丟去，鬧得班長冷眼看這胡鬧的班級。

有次，老師不在，校長在巡班。突然，一架紙飛機飛出窗戶，不偏不倚的插在校長的頭髮上。校長被嚇到突然大叫。叫聲穿破雲霄、震耳欲聾，引來全校同學老師們的注目。

隔天升旗時，我們被邀請到典禮台上。校長訓斥我們，也期勉我們能知錯能改，改過向善，努力讀書，不辜負父母和社會對我們的期望，將來以好品德、學識能力貢獻社會。

從此，我們班收斂許多，品行、學業都逐漸改善，成為學校裡的模範班級。不會在老師未到時調皮搗蛋，反而打開課本自行閱讀，靜靜等侯老師到來。我喜歡現在的班級和同學，很慶幸能和大家同一個班級，更感謝校長、老師在那時給予我們的勸戒、關懷與鼓勵。