【都達賽德克語 (原稱：都達語)】 國中學生組 編號 2 號

Sapah nrudan cbiyaw

Mkla ta kana, ita sediq snkuhu ta meyngeyq dwiyaq baraw mi ayu paru, snkuhu balay meyngeyq paru dwiyaq lmiqu ka ita sediq. Qgeya srun sapah o mnangan naq ssiyaw sapau hini, kiya ka alang rudan cbiyaw, qtaan ta kdiyax o niqan spac kluwan ka snaru daha sapah, tkingal o sapah btunux, tdha o sapah qhuni, ttru o sapah ddima, tspac o sapah umiya mi sapah dxran. Kiya ka alang ita sediq, qtaan ta kana ka spac kluwan sapah ni, niqan ka prmahan daha smaru uri, kana knkingal alang sediq niqan naq ini patna qtaan ka so snaru daha sapah.

Sapah ta rudan sediq cbiyaw, alo ka in pntna ka nniqan, micu ta yahan knrmux camac, kiya ka snaru daha sapah, dmka o meyngeyq tuma dxran, beybay daha o ini hmrinas kinganl knparu sediq, egu kluwan ka snaru sapah, niqan ka sapah balay, mi rpun, tibu babuy, kadu rodux.

Yami alang sedaq niqan kinganl ka waya nami, laqi name tnsapah risaw mi uwa ka so tnswayi, ini bsupu taqi kinganl qrapaw da. Risaw qbsulan asi naq musa ming tqiyan daha ngang. Kiya ka yami sediq niqan ka snpuwan smaru sapah meyngeyq alang, Kiya ka sapah ni han mssri risaw, kinganl o tutuwa ini supu taqi swayi qriding, tdaha o tutuwa qmrahan kana alang. Kiya ka pusu balay smaru sapah ssriyan risaw.

【都達賽德克語 (原稱：都達語)】 國中學生組 編號 2 號

原住民的傳統家屋

原住民族喜歡居住在高山上和溪谷裡，是愛好大自然的族群。家屋的建材，都是就地取材，古老的原鄉部落，常見有四種建材蓋的房屋，一是石板屋，二是木頭屋，三是竹屋，四是茅草及泥土屋等。而賽德克族群的部落，都能看到這四種建屋，有的是混搭的房屋，各有自己的特色。

賽德克的傳統屋，受環境的影響及避免動物的侵擾，主屋的建築，大部分是半穴居的方式，屋簷高不超過一公尺半。建築以家屋為主，附屬建屋有穀倉、豬舍、雞舍等。

在賽德克族的社會，家中小孩，到了青少年，兄妹不可共床睡眠，年長的哥哥必須到戶外尋找棲身的地方。所以賽德克族，就有公共建築的建屋產生，就是所謂的青年會所。因此，青年會所的設置，一則使得家中兄妹分床而睡，再則是有守望相助的作用。青年會所是由幾個青年自律組合而成。