【東排灣語】 國中學生組 編號 3 號  
temalidu a tjaucikel ta kadjunangan

aicu a tja qinaljan a qaqumayin a qaqaljupan a kinalivuan, a penuljat anga makeljang tu na kemasicuay tu nitjen a kadjunangan. a uri tja sisan tjaucikel tucu a kadjunangan, mavana zua tjaranimadjumadju a pinakazuanan a ngadan. izua na macacapilj ta sacemel ta cinuvuqan tua nemanga, siyalap ta kinakemudan a gadu a pana a siljezayan a siljelauzan a sikivalidian; izua na pacevung tua rivurivuan tua kiniqeciyan ta qalja. ka sicuayan azua kadjunangan a pasainu tunazuanga, savid a pinu ngadanan. inika namaya tucu a qinulip anga na sihu a kangadanan, amin anga pinu bangguan sakamaya, pazangal anga tjaivilivililj a kisusu tua kangadanan nua tja mareka kadjunangan a patjelja gadu patjelja pana. saka azua caquanan tua sinipapungadan na kadjunangan anga nua tja sevalitan, ay! paulananga kimatazuanga sa kaqulip!

kupai kitjaucikeli, izua za baljaka aya a qinaljan, a kinakemudan maru na kaviri a kaviaqan, aza vecekadan maru kazatjazatjan, zinangan nua taqaljaqaljan a na seljenguaq, azua maru sepatj a cinurisan i vecekadn sinan kadjalanan, aza maru vulungan na ljezaya a pagalju sisakavulungan aya, aza tjineveljan a paru gaugavan a palingulj ana pasa navalj izua cevaceva tjatjan, aza i maru kazatjan pasakaledep pasa pairang a djalan aya tjaucikel, temalidu a paqulid!

izua za i ljaljizavan aya, maljeneljeng aravac a pasa pairing, sinan sasekezan cacalivatan. izua za i draljeking aya, pungadanan tua kinakemudan a gadu. nu lemangeda itjen tua si qaqivuanan kemeljang itjen tu yanuan tu na makuda. izua za i ljaceljac aya, nu djaljun tua pinenetjan a qadaw, kicevungan ta pairang a mazua tua cacevungan a kadjunangan, nu marasudj a ljavaran makakuang sa patagilj a kivalit ta qatia, vatjuljayan, turivecan. izua za i drungpul aya a veljeluan. ti Muakakay a cemas ana zemang, timadju nakuya varung rupatalaqan aya. nu makazua timanga, tjara cempis tua asaw tu sipaselem ta zinangaq, magagalj tu patalaqan sa paselapayi. ayata sinan palisi aizua, mapulju a temuru a mazua i veljeluan. apaqulid izua liavanan a i tjuzuma a pinu ngadanan a kadjunangan, aza i puljavingan aya, aza i maruljinay aya…, liaw anan iru tje makasusu a patjenungida! kana tja keljangen nakuya dremaudraw, ayata aicu a tja gadu, atja pana, atja veljeluan, a tja kadjunangan, na kemasi vinqacan nua tja sevalitan.

【東排灣語】 國中學生組 編號 3 號  
有趣的地名傳說

地名記錄歷史淵源。尤其表現在聚落、耕地、河谷、山川與獵場名稱，與動物、植物、地貌、事件相關。

一個舊部落名叫Baljaka，這塊地形其狀宛如人的手掌而得名。攤開左手掌心看看，中心地勢平坦，是族人集中居住的地方，拇指是大武聖山，拇指與食指空間帶朝南代表懸崖和汲水區，往西是手腕一直延伸是代表往平地的路線，還有地形平坦視野良好可以眺望，也因而得名為「眺望之地」。

長滿月桃、黃藤或山形如鋸狀的地名、山名，你不覺得有趣嗎？從前以物易物之前，協議鳴槍報信以示進行交易，而當時交易物品柴鹽鐵器等，此地名為「鳴槍之處」。猴子棲息處得名為「猴子之地」。據說，有個溪谷居住一位善妒女神，人們路經此處，要先用草或葉子將項鍊飾品掩藏，以免被看見而遭致厄運，族人稱為「禁忌之地」。

地名、山名、溪谷名，一定要牢記起來！這些山川土地都是祖先流傳給我們的，將來也要留傳給我們的下一代到永遠！