【萬山魯凱語】 國小學生組 編號 3 號

amo solate lo’idhanga

ona aovalriyongai Mooni, mani odha’ane kahavehavehe miya ’ina, “ inake, amo tokalalehea’e lo’idha, mo’elange niciyoobi taivalrivalriyae, dholro-nai makatoolrolo-nga menanae ivalriyo ”.

ona asiyalalra-ni ina-ni, solata-na solate-’o gako iine, lamo dhoilro-mo’o ’inicacehae tokalalehea’e lo’idha. Mooni ’a, mani ’akodhaadhao-nga miya ’ina, “ amo pakatoolrolo-nga-nai menanae ivalriyo, amo soolate-lrao lo’idha-nga ”.

’apakapo’ale menanae, Mooni ’a, osolate-kai ka solate-ni gako. kama-ka’a’aa’a, pakonoa solate mani iine ina-ni pa’aicoono, palrailraie’o iine inani. ho’eve iya ’ina Mooni, “ tokalalehea’e ’ina mene, nao ’anovahe’ae-na omiya-lrao, amo solate-lrao lo’idha-nga. ”

Mooni ’a, ona acengele-ni kadhalamaengai kone mimilriki, nao okavolenga mokoco omiya lringao-ni, nao alra kone miya ’ehe alrimani. kapa-idhiidhiidhi cokonoho-ni ina-ni miya ’ina, “ todhaonga-mo’o kone akanakanae, kane-mo’o lo’idha-nga ”.

Mooni ’a odholro-nga-kai ka edhene, kapa-motohae ngodhoi-ni miya ’ina “ inake, kasadh-imiya’e miya ’ina “ kane-mo’o lo’idha-nga. ” icodhalra’a-nga nao kalameke miya ’ina mimilriki ”.

mani ka’omao ina-li miya ’ina, “ pa’inilrao-lra-imiya’e. solata solate’o gako lo miyalimiya’e ’ina ta-kadhoa menanae, kapa-ohi-iya-mo’o ’ina, “ amo solate-lrao lo’idha-nga ” iya-mo’o ”.

ona asiyalalra-ni Mooni, kapa-ka’inonga madhiliyaliyange maca-ni, toomao-nga mo’adhingi taikikiyae-ni pakono solate solate-ni gako.

【萬山魯凱語】 國小學生組 編號 3 號

明天再寫

放學後，Mooni一進家門，就歡天喜地的說:「媽，明天是中秋節，加上週休假日，可以連放三天假！」。媽媽聽了要她先寫作業明天才能安安心心的過節。Mooni大聲的說了一句：「有三天假期，明天再寫」。

第二天，Mooni並沒有寫作業。媽媽提醒他趕快寫，不要拖拖拉拉。可是Mooni說：「今天是中秋節，我要輕鬆一下，明天再寫」。

晚上，鄰居送了幾顆水蜜桃過來。Mooni一看到最愛吃的水蜜桃，眼珠子都快凸出來，伸手就要拿來吃。媽媽搖搖頭說：「你已經吃了很多點心，明天再吃」。

Mooni，一想到水蜜桃，口水就流了出來。只要她提起想吃水蜜桃，媽媽就會說：「不急不急，明天再吃」。Mooni終於忍不住了，嘟著嘴說：「媽，您總是說明天再吃，水蜜桃都快放爛了！」，媽媽笑著說：「我是跟你學的呀！這兩天叫你寫作業，你也一直說明天再寫呀！」。