【萬大泰雅語】 國中學生組 編號 4 號  
insa’na kinyuyukan mu

lunlung ka rali’ kinyayakan min. lunpuw min ci patas ci ka ca.mahnguw min taki saing panngan ga, moh mapapuriy syaw mu kora’ ka intana’an mu.i, mapa’abu’ min ci miruku’ min kara’ la, ga, miruku’ haca ga, ini’ sanahyagal, mama ini’ sakisli’ ma’abu’ ka intana’an mu, nanak kinang ka cacibing. musobay ka moṟow min,maras’ cu nak ci sato’, sato’an mu ka miruku’ mu, kani ka moh palamoh ci sato’ mu ka laha.moka ini sato’iy ga,mama naha sicuy tu’uy na use’ maku’ nak malabu’ tinlaman cinuy naha miruku’ ka tu’uy na use’ haca.

rali’ uṟi’ ga, moka mpakani’ mani’ cakan na rex papasba’an ci ke’ ga, as ki maras ci kahuni’ musa papasba’an ci ke’ utux ṟinogan, tatong tumaxuk ci nane’en min nak.ungat ka gasu’ rali’, as ki ka manaxu’ ci kahuni’ ga pahpuni’ ci nane’en na ulule’. kani ga, cumun ci kahuni ka sinsi. ungat ka ini agal ci ke’. ini yuna micuw matahrahri’ caṟung la wa.aṟat pakaba’ ci kinpatabukan na nabkis rali’ ka minnubah hiya la. ana ka a’abun ga, ini masu’ ma’abu’ la ga sibuling la. aṟat minabu’ ci a’abun ka nabkis hiya, nanak mamalux use’, aṟat ga aṟingu’ na labang ṟagu’ laha ci aṟingu’ naṟangu’tumun tikiy. kani ka ini’ nak taxi’ mahmut katuxul lu mahmut muxal ka nabkis rali’, lu ungat nak ka mahmut mani’ ci lanlamu’ uṟi. moka’ ci’uli’ micuw la ga, lanlamu’ ka ni’un naha la, kani ka lanlamu’ nak ka kinmuxal uṟi’ la, kelan nak ga aṟat pinungan kinlalayan, sangungu’ nak.

cel ki kutux ka intana’an mu rali’ uṟi’, ini pinbah makinsapit moh papasba’an ci ke’ ka hiya, ana lukus ni ga, maliclit koṟal, muhla’iy ga, lahmin ka pinlukus ni uṟi, ananak yona kani ga, ini cacpang taxi’ muhal ka hiya, matakalang karirex taxan, aṟat minsa’ malahan ci ising kinlalayan ka hiya ma.ananak yona ni, si’alu’ nak na amutux ka insa mi.

【萬大泰雅語】 國中學生組 編號 4 號  
小時候的學校生活

想起50年代在學校的生活，每當第二節下課，同學們都蜂擁湧似的圍繞在我身邊，因為我家是開雜貨店的，同學們都跟我要砂糖加在牛奶裡，有加糖的牛奶才會好喝，沒加糖的牛奶會被倒入水溝裡，使學校水溝變成一條很長的白色粉末水，這是學校的一種景象。

還有學校規定每週一，每個人都要帶一根木柴到學校，作為營養午餐燒飯菜用，而現在的生活環境有天然瓦斯可燒，哪需要燒柴呢！要喝飲料的話，各式各樣飲料都有，跟過去的生活沒得比。

因此，我都告訴現在的孩子，我們生活在美好的時代，更要惜福，懂得愛惜身邊的人及大環境，是每個人應盡的社會責任。

最讓我難忘的是，有一位同學家境不是很好，到學校上課都是打著赤腳來，衣衫襤褸，但是他卻很少生病，身體壯如牛，好像是老天特別憐憫照護他，環境愈坎坷這位同學的意志愈勇，是難能可貴的好榜樣。

這也告訴我們，生活愈是困苦，人的意志力更強，奮發圖強也是人生邁向成功的秘訣之一。