【都達賽德克語 (原稱：都達語)】 高中學生組 編號 3 號  
Knksaan mu mquri sapah kknmanan

Kman cida, muluh ku musa mkksa, ini ttama mi tsesu ka lnglungan mu. Uka lupung mu mkla knan mi mpprngaw knan uri. htngayan skbrhuan, knskiyan mi qnlqihan ka lnglungan mu, spmiyah ku bay sediq miyah smblaiq knan.

Mrmux ku llmiqu, burah hbhuk wada pkmalu hari lnglungan mu, rdax idas wada pskaya crokah qcahur mu. sbhuran cikuh bwihur ka dqras mu, knmlaan na wada hmuruc knan knttu ku kmniq hini ka yaku.

Babaw qnbsiyaqan nniiqan mu hiya, embrinah ku elu ndaan mu, qtaan mu kla wada ku mtqri nyahan mu hiya nanaq duwan. Ya balay nii ku mrdang ka yaku da, Kndudul ku lmnglung mi kndudul ku miicu ka lnglungan mu. knskiyan bwihur wada pkkrang hiyi mi pskuy lnglungan mu. Ini qbsiyaq, ku so balay wada qmita sasaw sediq ka yaku, wada pkiicu mi pslhbun balay lnglungan mu, hmuya ma ku smtrung mi qmita hu? Babaw na sbhuran ku mi sbhuran ku, wada na prrudu kalukus mu mi tunux da, wada ku ngalan utux mi msesi ku mkkrang daw, wada uka ka sasaw sediq hiya da.

Kiya asi ku kngangah mhiyu hiya, mmlux ku qmita ssiyaw mu, mmkuung mi smmicu ka llmiqu, so bay kingal mi kingal qapan bawa kana ssasaw hmkraw quri knan, taway bay knckuwan lnglungan mu. Babaw na wada qrngan pkukung ka rdax idas, wada kndudul mkuung ka krkarac. beytaq hkrawan ka rima tduling bawa u ini qtai. Mkdiras ku lmawa ka yaku, ini iyah baraw ka hngak mu, kiya. prading ku pstutuy qaqay mu mi nhari ku tmalang, ini ku lnglung ana manu, mttbiyax ku bay mquri brah, encuun ku tmalang, ecuun ku enchaya mawa“Tuxan Baraw, dyawi ku mi duuy ku bawa….”

Ini mu knklai khnu qnbsiyaqan ka tnalang mu, ini hari qmdhuq ka hngak pshngak mu,mnarux mi uka biyax ka dha qaqay mu uri.

Iyax tnais ciida, kndudul malu ka karac, wada mkkrhak ka pkukung, mkala ka dqras ppngrah miidas, wada kndudul msngay ka bwihur da, ciida, yaku u kla nii ku mhiyu rhngun sapah mu da! Rmwah rhngun ka bubu mu, qmita knan ka hiya, thwayan kuna rmngaw, “laqi mu, nhari mtmay ruwan sapah, hmnanguc ku buu camac, pnsramal mu pkan sunan wah!”ciida, asi tbbanah mi ttsrusuq ka ssiyaw doriq mu da!

【都達賽德克語 (原稱：都達語)】 高中學生組 編號 3 號  
走路回家的夜晚

夜晚，我獨自漫步，心情煩躁。我沒有知心朋友。內心的世界，那麼孤單，寒冷，痛苦。渴望有人撫慰我的心靈。

來到樹林，呼吸着新鮮空氣，讓心情舒暢許多，沐浴在溫馨的月光裡，讓我心曠神怡。微風吹在我的臉上，我感到十分清爽，我想一直在這裡。

過了許久，我原路返回。走了很長的時間，發現自己又回到了原處。我感覺自己迷了路。越想越害怕，越想越恐懼。冷風凍得我發抖，有種寒風刺骨的感覺。過了一會，我好像看見了人影，我十分驚恐，為什麼我能看見？一陣風，把我的衣服、頭髮都吹亂，我嚇得直打哆嗦，而影子竟消失不見。

我呆呆地站立，默默注視着四周，樹林裡陰森可怕，所有的影子像隻魔爪伸向我，我感到害怕。烏雲遮住了月光，天空變暗，暗到伸手不見五指。我想呼喊，卻發現自己發不出聲音。我拔腿狂奔，死命的往前跑。一邊跑，也一邊唸著「上帝救救我…」。

不知跑了多久，我開始上氣不接下氣，覺得自己的雙腿酸痛無力。

突然間，天氣好轉，烏雲散去，星星月亮都露出臉來，風也漸漸地停了。發現自己站在家門口！媽媽打開門，看見了我，溫柔的對我說：「孩子！快進來，我煮好了湯圓，正等著你回來吃！」一瞬間，我的眼眶紅了。