【萬山魯凱語】 國小學生組 編號 2 號  
taa kadho’a pa’ataka aolay

omiki dhona taa kadho’a pa’ataka, mani dhace mowa oliliyo, valrevalreae aa mani cengele otomo taa kaeaea lrenehe, onalrenehe osolatidhe miyaina: dhona taa otomo ina apoto ocao aa, topahadhaolona dhowace idheme dhona ii angatoe, dhona taowedha ’idhemae angatoe aa omiki taa kae’a dhakehale, mani langoyinao lrivate dhakehale motalomana, lamo odhe’engemo’o cengele comay titina taa kacingi lalakedha, mani alra hovisili lalakedha comay, alrowangamo’o makilringi mani inikokono lrolrane idheme dhona taa paka’anahalrenga horolo, lo mokela’o dhona taa paka’anahalrenga horolo aa amocengelemo’o dhona taa kaeae’a dha’ane, amo iki dhona taa adha’adha’imiyae taikinao mata’adhi’i.

dhona pa’atakalidha acengelelidha dhona tasolatae aa, dhona adhini mani iyaina takadha: tila taa palolodho mowa pi’a ina apoto taiyaeni solate iya.

takadha mani iyaina vilri: malrakasiya pi’a ana kanikowao pi’a ana mani iya adhidha, oriho’okata dhona tasolata’enidhe dhona apoto lo topodhao laedha lo tolrimotonidhe tasolataenidhe, maelre dhona ii taa iki ta’alelengae ta’okolodhae, kai miwata idhemedhona lo mokelata amo icodhalra’a madhalremedheme, akelamita amoli akelamita ki’otomo dhona dhakehale, kai mi’otoma’ata dhakehale amo dholrokata lrivate dhona dhakehale lo madhaodha acilay, nidhorowata motalomana amo dholrokata iha’ae dhona comay lalakedha iha’ae malra ’omece, latadholro pi’a dhona aa nidholrokata to’owalenga dhowace mokela dhona holrolo, alakadha dhona apoto tasolata’edha kai pato’okaimite toce’elao lo mowanomi dhona aa amo dholromoni mata’adhi’i miya, mamaykaika nao alra pi’a aiyaeta.

olo macelekeheli aa lata lalala aa amadha matakolra, lo kipi’ata aa akaodho alrata tohomana, dhona ayalidha lropenge ma’oliyo dhona aydhi dhace tapadha’oloe mowa angatoe, dhona takataka aa oyilri movalriyo.

dhona adha’acedha aa mani owa modhe’enge dhona dhakehale, mani langyi motaka’oe kapaiki dhona comay kocingi lalakedha, api’adha dhona mani owa malra dhona lrolay inikokono lrolrame idheme holrolo, aokeladha dhona holrolo iki dhona ocao taa idhe’engine, mani avilidhe pa’anolrihi idheme iconganae valriyo, dhona taowadha valriyo mani tocaha’ine totalilay, api’anidhedhona aa molekate idhe’enge taa pacavicavihi ii sakavalrae, mani kakita dhona sakavalraeni kapa to’onainga dhoadhadhace owa ilape takani.

dhona takani aa tayaa’eni sikacedha, awangalidha madhe’enge pa’atakalidha aa mani palamo’amolay tapa’alrowahalrelidha kapadhidhape.

【萬山魯凱語】 國小學生組 編號 2 號  
兩兄弟

兩兄弟去旅行，發現一塊石頭。上面寫著：「發現石頭的人走進森林，游到河對岸會看到母熊和熊寶寶。抱走小熊後跑到山頂上，幸福正在那裡等你。」

弟弟跟哥哥說：「走！我們照做就能擁有幸福。」

哥哥說：「我不想，我勸你也別去。誰曉得是不是真的？也許是玩笑，也可能是陷阱。就算可信，走進森林天都黑了，我們會迷失。就算找到河，若河寬水急，怎麼游過去？就算游過去，抱走小熊也不容易。如果成功，也不可能一口氣跑到山頂。最重要的是，會得到什麼樣的幸福？可能等在那裡的，並不是我們所希望的。」說完，弟弟往森林裡去，哥哥回到村中。

不久，弟弟發現那條河，游到對岸，果然有隻母熊在休息。他抱走小熊後跑到山頂，有人迎接並請他進城當國王。直到鄰國發動戰爭，弟弟才到處流浪。

有一天，弟弟回到村裡，來到哥哥家。哥哥仍住在那裡，沒有變得更富有，也沒有更貧窮。他們見了面很高興，彼此敘述著分開後發生的事。