【邵語】 高中學生組 編號 2 號  
Thau masa rusaw

Zintun a wazaqan mathuaw maqitan riqazan, izai a wazaqan mathuaw maharan numa matilatilaw, numa sa sazum a itmaz ianan sa mathuaw manasha athan a rusaw, miazai mzai kizuat, aruzay, hutuq, tuza, tatuqruz, shinat...   numanuma antu tataal a rusaw.

kahiwan a lalawa mzai Thau a tanatuqash maqa qmaqutilh latata mapuzipuzi a lhkaribush a qnuan munai Zintun a wazaqan. sa Thau a parhaway mriqaz mathuaw manasha wa rusaw isa sazum a itmaz, shduu izai a rusaw kaanin sa thau qa? latata wa tanatuqash mzai “ ata maniun tu kaan sa izai a rusaw! tihauta izai a rusaw shduu kmaan, maqa tuqatuqashiza yaku, miahalawan yaku kmaan, ya kaaniniza yaku antu kumahin, antu mathay, ya miazithu shduuiza maniun kmaan. ” izai tuqatuqashiza wa thau kminaniza sa rusaw, antu kumahin, antu mathay, numa mzai “ ba! mathuaw makanshuz numa maqitan kaanin izai a rusaw, izau maniun parhaway! kaanuan sa rusaw! ”

Thau a tanatuqash mzai “ izai a pruq ianan sa hudun, manasha sa lhkaribush, ianan mani sa wazaqan, itia manasha sa rusaw, mathuaw maqitan a pruq. ” numawan mushuqish sasaz a kataunan, kmathu sa binanau’az, azazak munai Zintun a wazaqan, kmalawa faqlhu a kataunan, isisuaiza sa thau makitnasha.

kahiwan Zintun a wazaqan makapa, antu miazai thuini a sazum mathuaw marukruk, manasha sa rizin, numa sa wazaqan a shirshir az’az lhmir, numawan ianan manasha athan a rusaw. Thau kmalawa lhalhuzu mulhalhuzu, pasain rapu murapu, pasain lhalhaush mulhalhaush, antu mabaraz smapuk sa rusaw, numawan kahiwan a Thau maqitan sa ininthawan, tatata wa thau mathuaw marutaw, mara’in, makushwit.

kahiwan a thau initusi Zintun a wazaqan, maqa itia sa rusaw numa lhkaribush, tatata wa Thau a taun mathuaw maqitan a ininthawan, miazai sa buna, thithu a kabua sabuan isa pruq, mathuaw puwanaz. miazai mani sa parakaz, kahiwan a lalawa mzai “ parakaz ya pinuhubuqiza tata wa hubuq, apalhi’azazakin tata wa Thau a a’a. ” numawan makitnasha sa thau, uhiawan minmanasha sa thau, Thau minmara’ira’in a qbit.

【邵語】 高中學生組 編號 2 號  
邵族與日月潭的魚

日月潭潭面寬濶，潭水清澈，水裡有很多種類的魚，像是奇力魚、總統魚、鯉魚、鰻魚、鯰魚、土殺魚等等。

早昔，祖先因為追逐白鹿而來到日月潭，年輕人看到很多的魚在水中。有個老人說：「我已經很老，就由我來吃吃看，我沒有中毒、死亡，你們就可以吃。」老人吃了魚，沒有中毒也沒有死亡，說：「哇！這魚很香、很好吃，你們來吃吃看！」

老人說：「這地方有山、也有山禽、湖海，很多的魚，是很好的地方。」回到舊部落，把婦女和小孩們帶來日月潭，建立了新部落。

早昔潭水很淺，四周長滿草，有很多不同種類的魚。邵族人編結魚笱，用魚笱捕魚；用魚槍射魚；用竹撈子撈魚。

以前因為有魚和山禽，每個家庭都過著非常好的生活，就像甘薯一樣，根埋泥土，繁衍茂盛。也像茄苳樹一般，「茄苳樹如果萌生出一片新芽，就誔生出一個嬰兒。」很快的邵族人變多，形成一個很大的族群。